
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
23.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.05.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у улици Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма  Основне академске студије - ЕНГЛЕСКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 70 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у улици Зорана Ђинђића 2, НОВИ САД, је дана 26.04.2013. године поднела захтев за акредитацију студијског програма  Основне академске студије - ЕНГЛЕСКИ ЈЕЗИК И КЊИЖЕВНОСТ у оквиру поља друштвено-хуманистичких наука под бројем 612-00-00887/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Основне академске студије - ЕНГЛЕСКИ ЈЕЗИК И КЊИЖЕВНОСТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм Основне академске студије - ЕНГЛЕСКИ ЈЕЗИК И КЊИЖЕВНОСТ садржи све законом предвиђене елементе. Полагањем свих испита предвиђених курикулумом студијског програма студент стиче 240 ЕСПБ бодова. Програм је прихваћен 28.3.2013. године од стране Сената Универзитета у Новом Саду. Програм припада пољу друштвено-хуманистичких наука наука и области филолошке науке. Стручни назив који се стиче савладавањем студијског програма је дипломирани филолог (англиста), што је у складу са листом стручних, академских и научних назива коју је усвојио Национални савет за високо образовање.   
       Основни квантитативни подаци о студијском програму су:
1. Трајање програма= 4 године (8 семестара)
2. Број ЕСПБ бодова= 240
3. Број студената који се уписује на прву годину= 70
4. Број часова активне наставе по години студија 
I година:  П 10  + В 16.75  = 26.75
II година:  П 10  + В 10   = 20
III година:  П 10 + В 13 = 23

IV година:  П 10 + В 13.16 + ДОН 2 = 25.16

5. Проценат изборности на програму= 35%
6. Заступљеност предмета по категоријама: АО 13.75%, ТМ 15.5%, НС 40.21%, СА 28.54%
7. Број наставника на студијском програму= 31
      Број наставника са пуним радним временом= 30 (држе 98.94% наставе)
            Број наставника са непуним радним временом= 1

Број наставника ангажованих по уговору= 0


Број сарадника на студијском програму= 12
Број сарадника са пуним радним временом= 12
Број сарадника са непуним радним временом=0

Број сарадника ангажованих по уговору= 0

8. Бруто простор = 4.595м2 
9. Број библиотечких јединица релевантних за студијски програм=533 

10. Број уџбеника=186

Стандард 1: Структура студијског програма
Основне академске студије Енглеског језика и књижевности трају четири године, односно осам семестара. Укупан број часова активне наставе по годинама студија износи: I година- 810; II година- 780; III година- 690; IV година- 765. За четири године студија студенти имају 3045 часова активне наставе.
Бодовна вредност студијског програма износи 240 ЕСПБ бодова (60 по студијској години, 30 по семестру) Бодовна вредност сваког предмета  исказује се у приложеном списку обавезних и изборних студијских предмета.

Студијски програм укључује следећа обавезна и изборна студијска подручја:
Обавезна студијска подручја: енглески језик (обједињене и напредне језичке вештине, увод у студије енглеског језика, фонетика и фонологија,  морфологија,  морфосинтакса,  лексикологија,  синтакса,  староенглески  језик, средњеенглески језик, теорија и пракса превођења), енглеска књижевност  (историја енглеске и америчке књижевности, развој жанрова енглеске и америчке књижевности, анализа стваралаштва појединих писаца aнглофоне књижевности, енглеска и америчка историја и култура,  педагогија (интерактивна педагогија), психологија (развојна психологија), методика (методика наставе енглеског као страног језика, методичка пракса).
Изборна студијска подручја: страни језик, матерњи језик.
На основним академским студијама Енглеског језика и књижевности није предвиђен завршни рад.

Стандард 2: Сврха студијског програма
Сврха студијског програма је да обезбеди стицање научних и стручних знања и вештина према потребама друштва и пројектованом друштвеном развоју. Студијски програм ОАС Енглески језик и књижевност, у којем су обједињене делатности високог образовања и научноистраживачка делатност као компоненте јединственог процеса високог образовања, има сврху да оспособи студента за препознатљиве, друштвено оправдане и корисне професије  и  занимања  које  су  од  важности  за  друштвени  развој.
Реализација  овог  програма  треба  да  обезбеди  стицање  компетенција  за  професије  које  су неопходне  у:

-процесу образовања у основној школи (наставник енглеског језика и књижевности), а у складу са законом који регулише ову област;

-свим државним и приватним делатностима у области привреде, економије, културе и медија у којима се указује потреба за преводиоцима са енглеског језика и на енглески језик;

-у свим другим државним и приватним делатностима у којима се указује потреба за темељним познавањем енглеског језика и књижевности.

Стандард 3: Циљеви студијског програма

Стицањем академског звања  предвиђених овим  програмом студенти  су оспособљени да се компетентно баве  предвиђеним  професијама  и  занимањима. Завршетком студијског програма студент треба да овлада академским знањима која укључују:

- знање енглеског језика као страног на највишем нивоу - Ц2, дефинисаног у документу Савета Европе под називом Заједнички оквири за учење страних језика;
- знање основа струке и науке обухваћеним појмом студије студије енглеског језика и књижевности;
- знања из области педагошко-психолошко-методичких предмета који га оспособљавају за наставни рад у складу са Законом који регулише ову област;

- знања и вештине који га оспособљавају за делатности превођења са енглеског језика и на енглески језик.
Стандард 4: Компетенције дипломираних студената

Савладавањем студијског програма студент овладава темељним знањима из граматике, фонетике и фонологије енглеског језика и у стању је да правилно користи све граматичке и фонолошке структуре. У оквирима науке о језику, студент  стиче детаљне увиде у развој лингвистике као науке. Студент је такође оспособљен да самостално користи релевантну литературу из наведених области, као и да постигнуто знање излаже на енглеском језику у писаној у говорној форми.
У оквирима науке о књижевности студент стиче детаљан увид у историју и теорију књижевности на енглеском говорном подручју, у њене жанровске и тематске оквире, стиче увид у књижевну традицију енглеског говорног подручја као и у новије токове и тенденције књижевног стварања на енглеском језику. Студент је оспособљен да самостално користи релевантну литературу из области књижевних наука, као и да постигнуто теоријско знање и познавање књижевних дела и англофоне културе артикулисано исказује на енглеском језику у писаној и говорној форми.
У оквиру проучавања историје и културе англофоних земаља, студент стиче основна сазнања о историјском развоју, институцијама система и културним специфичностима Велике Британије и Сједињених Америчких Држава.
Студент стиче компетенције из психолошко-педагошко-методичких наука неопходних за образовање наставника енглеског језика као страног, a у складу са Законом који регулише ову област.
У области превођења, студенти стичу компетенције за писмено и усмено превођење књижевних и стручних текстова са енглеског и на енглески језик.
Стандард 5: Курикулум
Курикулум студијског програма ОАС Енглески језик и књижевност обухвата предмете који су обавезни за све студенте и предмете који подразумевају изборност. Студијски програм основних академских студија Енглеског језика и књижевности траје четири године и обухвата распоред предмета по семестрима. Просечан број часова активне наставе по годинама студија износи: I година-  предавања 10  + вежбе 16.75  = 26.75,
II година-  предавања 10  + вежбе 10   = 20,  III година:  предавања 10 + вежбе 13 = 23,
IV година:  предавања 10 + вежбе 13.16 + други облици наставе 2 = 25.16.
За сваки предмет у студијском програму дат је опис предмета, назив, тип и садржај предмета и подаци о наставнику који предмет изводи. Такође одређен је и циљ предмета са очекиваним исходима, знањима и компетенцијама, препоручена литература, метод извођења наставе као и начин провере знања. Студијски програм обухвата обавезне и изборне предмете, а изборних предмета има 35%. Студијски програм садржи све прописане типове предмета у оквиру процената предвиђених Стандардима за акредитацију студијских програма: 1. академско-општеобразовне (13,75%); 2. теоријско-методолошке (17,50%); 3. научно-стручне (40,21%); 4. стручно-апликативне (28,54%). 
Специфичност овог студијског програма, као и сваког студијског програма из страног језика и књижевности, јесте да студенти још увек уче страни језик који студирају. Овим студијским програмом предвиђено је да закључно са четвртом годином студенти достигну највиши Ц2 ниво по европским оквирима за учење страних језика. Из ових разлога студијским програмом је предвиђено више часова практичне наставе и вежби од предвиђеног минимума од 20 часова активне наставе недељно.

Стандард 6:  Квалитет, савременост и међународна усаглашеност студијског програма
Студијски програм ОАС Енглески језик и књижевност  конципиран је тако да одражава савремене академске тенденције у настави страних језика и књижевности. Студијски програм је усаглашен са другим програмима на установи, а посебно са програмом МАС
Енглески језик и књижевност.

Студијски  програм  је у складу са сличним акредитованим програмима европских универзитета на којима се проучавају енглески језик као страни језик и књижевност на енглеском језику. У документацији су наведени следећи сродни програми са европског образовног простора: 
1) Студије англистике на Филозофском факултету Универзитета у Љубљани, http://www.ff.unilj.si/fakulteta/Studij/BolonjskiProgrami/PrvaStopnja/PrvaStopnja.html
2) Студије англистике на Универзитету Алпе Адрија у Клагенфурту, Бечу и Грацу, 

BA https://campus.aau.at/studien/lvliste.jsp?stpkey=156)

3) Студије англистике на Универзитету Архус у Данској, 

BA, http://bachelor.au.dk/en/english/cpage/Structure/view1/2/Course/noRight/
4) Институт за енглеску филологију универзитета у Берлину, Немачка, 

www.geisteswissenschaften.fu-berlin.de/we06/lehre_und_studium/leitfaden/MA_Handbook.html
5) Студије англистике на Универзитету у Берну, Швајцарска

http://www.ens.unibe.ch/content/studies/study_plan/ma/index_eng.html
Стандард 7: Упис студената

Пријемни испит за упис студената на основне академске студије Енглеског језика и књижевности обухвата проверу знања из енглеског језика и енглеске књижевности. Испит има писмени и усмени део: писмени део испита траје укупно 90 минута, а усмени део 15 минута по кандидату. На писменом делу испита кандидат може да освоји до 50 бодова, а на усменом делу испита до 10 бодова.

Имајући у виду потребе тржишта и расположив просторних и кадровских могућаности Факултета, планира се упис 70 кандидата у прву годину основних студија Енглеског језика и књижевности.

Стандард 8: Оцењивање и напредовање студената
Успешност студената у савлађивању предмета константно се прати током наставе и изражава се поенима. Максималан број поена који студент може да оствари на предмету је 100. Сваки предмет из студијског програма основних академских студија из области Енглеског језика и књижевности има јасан, транспарентан и свима доступан начин стицања поена.  Начин стицања поена током извођења наставе укључује број поена које студент стиче на основу сваке појединачне врсте активности током наставе или извршавањем предиспитних обавеза и полагањем испита.  Минимални број поена које студент може да стекне испуњавањем предиспитних обавеза је 30, а максималан је 70.

Стандард 9:  Наставно особље

Број наставника запослених на Одсеку за англистику одговара потребама студијског програма, што се и доказује подацима из електронског формулара. У реализацији студијског програма учествује 27 наставника из уже научне области Англистика (26 наставника је у радном односу са 100% и 1 наставник са 50% радног времена на Факултету) и 3 наставника из области Филолшких наука који изводе изборне предмете.
Од укупног броја наставника који изводе наставу на овом студијском програму њих 20 има научни назив доктора наука. Научне и стручне квалификације свих наставника одговарају образовно-научном пољу и нивоу њихових задужења. У реализацији студијског програма ангажовано је 12 сарадника што одговара укупном броју часова вежби на овом студијском програму. Просечно оптерећење наставника на овом студијском програму је 3,56, а сарадника 4,86.

Подаци о наставницима и сарадницима (биографија, избор у звање, библиографске референце) доступни су јавности на веб сајту Филозофског факултета, као и на веб сајту Универзитета у Новом Саду.

Стандард 10: Организациона и материјална средства

За реализацију студијског програма ОАС Енглески језик и књижевност на Филозофском факултету обезбеђен је одговарајући простор за извођење наставе. Факултет располаже са 4.595м2 простора, а на овом програму студира укупно 280 студената. Исти простор користе и студенти на другим студијским програмима у установи. Обезбеђен је амфитеатар, учионице, рачунарске учионице, библиотечки простор и читаонице, у складу са потребама образовног процеса у пољу друштвено-хуманистичких наука. 
Обезбеђен је одговарајући радни простор за наставнике и сараднике. Обезбеђена је одговарајућа техничка опрема за савремено извођење наставе. Постоје библиотечки ресурси за извођење студијског програма. За предмете у студијском програму обезбеђени су одговарајући приручници, уџбеници и литература и то тако да су расположиви на време и у адекватном броју примерака за нормално одвијање наставног процеса, у складу са предвиђеним бројем студената за упис. Списак литературе релевантне за студијски програм садржи 533, а списак уџбеника 186 наслова.
Стандард 11: Контрола квалитета
Филозофски факултет у Новом Саду има стратегију обезбеђења квалитета наставног процеса и управљања високошколском установом. Савет Факултет је 14.2.2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квлаитета рада Филозофског факултета.
Факултет је именовао Комисију за обезбеђење квалитета која има 26 чланова од којих су 19 из реда наставног особља, 5 представника стручних служби и 2 представника студената.
У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута госишње. Такође се обавља евалуација органа управљања и ненаставне подршке. Комисија за квалитет, прати успешност студената у студирања и успешност на испитима и континуирано анализира податке.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у улици Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Основне академске студије - ЕНГЛЕСКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 70 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

